15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 1030 της 9/22 Δεκ. 1965 (ΦΕΚ Α΄ 238) Περί αναγνωρίσεως της ΣΤ΄ τάξεως Γυμνασίου Βεγγάζης Λιβύης. Έχοντες υπ’ όψει: 1)Τας διατάξεις του άρθρ. 7 του Α.Ν. 3317/1944 της εν Καΐρω Ελληνικής Κυβερνήσεως αναδημοσιευθέντος εις το υπ’ αριθ. 131/1945 φύλλον της Εφημερίδος της Κυβερνήσεως, του άρθρ. 27 (παρ. 3), του Ν.Δ. 3971/1959, του άρθρ. 3 (παρ. 8) του Β.Δ. 367/1960 και των άρθρ. 1 (παρ. 3) και 27 (παρ. 8) του Ν.Δ. 4379/1964, 2)γνωμάτευσιν του Κεντρικού Υπηρεσιακού Συμβουλίου Δευτεροβαθμίου Εκπαιδεύσεως (ΚΥΣΔΕ) περιλαμβανομένην εις την υπ’ αριθ. 74/4.10.1965 πράξιν αυτού. 3)γνώμην του Συμβουλίου της Επικρατείας περιλαμβανομένην εις την υπ’ αριθ. 1022/1965 πράξιν αυτού, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Αναγνωρίζομεν από του σχολικού έτους 19651966 την έκτην (ΣΤ΄) τάξιν του Γυμνασίου Βεγγάζης της Λιβύης, ως ισότιμον προς την τρίτην (Γ΄) τάξιν των εν Ελλάδι λειτουργούντων Λυκείων κλασσικής κατευθύνσεως. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 32.Ζ.δ.8-15 Ελληνικά Σχολεία Αλλοδαπής (Σχολεία Ελληνικής Ομογένειας)

[Source: greek_legal_code_raptarchis | Tokens: 1103]